Νικόλ Κυριακοπούλου

Η Νικολέτα (Νικόλ) Κυριακοπούλου (γεν. Αθήνα, 21 Μαρτίου 1986) είναι Ελληνίδα πρωταθλήτρια και 8η Ολυμπιονίκης στο άλμα επί κοντώ. Κατάγεται από τον Εμμανουήλ Παππά Σερρών.

Η Κυριακοπούλου έχει συμμετάσχει 4 φορές σε Ολυμπιακούς Αγώνες (2008, 2012, 2016 και 2020). Στους Ολυμπιακούς Αγώνες του Τόκιο κατέλαβε την 8η θέση.

Το 2015 στο Παγκόσμιο Πρωτάθλημα Στίβου της IAAF (τώρα πλέον World Athletics) κατέκτησε το Χάλκινο μετάλλιο. Την ίδια χρονιά ήταν και η πρώτη Ελληνίδα αθλήτρια που κέρδισε την σειρά των αγώνων Diamond League της IAAF στο άλμα επι κοντώ κερδίζοντας το τρόπαιο.

Το Αμερικάνικο περιοδικό Track & Field News την έχει αναδείξει 2η καλύτερη αθλήτρια σε παγκόσμιο επίπεδο το 2015 και 7η καλύτερη αθλήτρια στον κόσμο στο άλμα επί κοντώ για την δεκαετία 2010 - 2020.

Ξεκίνησε τον αθλητισμό κάνοντας ενόργανη γυμναστική και από 16 χρονών ασχολείται με τον στίβο και το άλμα επί κοντώ. Ανήκει στο σωματείο Α.Γ.Ε.Σ. Κάμειρος. Προπονητής της είναι ο Φώτης Στεφανής από τον Φεβρουάριο του 2021.

Στις 19 Φεβρουαρίου 2015 σε συνάντηση κλειστού στίβου της Στοκχόλμης σημείωσε επίδοση 4,76μ, το οποίο ήταν πανελλήνιο ρεκόρ. Ακολούθησε και νέα κατάρριψη σε μίτινγκ κλειστού στίβου στο Μπέρμινχαμ στην Μ. Βρετανία όπου σημείωσε επίδοση 4,80μ . Το 2016 (Φεβρουάριος) και πάλι στο meeting της Στοκχόλμης κατέρριψε και πάλι την ατομική της επίδοση με 4.81μ. Στον ανοιχτό στίβο το 2015 και το Diamond League του Παρισιού η Κυριακοπούλου κατέρριψε εκ νέου το δικό της ρεκόρ με επίδοση 4.83μ. Συνολικά έχει καταρρίψει 11 φορές το πανελλήνιο ρεκόρ.

Η Κυριακοπούλου δεν αγωνίστηκε στους Ολυμπιακούς Αγώνες του Ρίο εξαιτίας ενός τραυματισμού. Στη συνέχεια απείχε από την ενεργό δράση, μένοντας έγκυος και φέρνοντας στο κόσμο την κόρη της το 2017. Επανήλθε στους αγώνες το 2018 στον κλειστό στίβο πετυχαίνοντας άλμα στα 4.65μ, ενώ το καλοκαίρι του 2018 με επίδοση 4,80μ κατέκτησε το Ασημένιο μετάλλιο στους Πανευρωπαϊκούς Αγώνες στο Βερολίνο.

Στη σεζόν του κλειστού στίβου το 2019, η Κυριακοπούλου κέρδισε το πρώτο της μετάλλιο σε Ευρωπαϊκό Πρωτάθλημα Κλειστού Στίβου, ένα χάλκινο στη Γλασκώβη με άλμα στα 4.65μ.

Ατομικά ρεκόρ 

 Ανοικτός στίβος: 4.83 μ.
 Κλειστός στίβος: 4.81 μ.

Διακρίσεις 
1 x Παγκόσμιο Πρωτάθλημα Στίβου – Χάλκινο Μετάλλιο 2015

1 x Ολυμπιακοί Αγώνες 2021 - 8η θέση

1 x Ευρωπαϊκό Πρωτάθλημα Στίβου – Ασημένιο Μετάλλιο 2018

1 x Ευρωπαϊκό Πρωτάθλημα Στίβου – Χάλκινο Μετάλλιο 2012

1 x Ευρωπαϊκό Πρωτάθλημα κλειστού Στίβου
- Χάλκινο Μετάλλιο 2019

1 x Νικήτρια στη γενική κατάταξη (Τελικός) του Diamond League 2015

1 x Φιναλίστ στον τελικό του Dianond League - 6η θέση 2018

2 x Φιναλίστ σε Παγκόσμια Πρωταθλήματα – 6η θέση Ε/Ν 2004 & 8η θέση/2011

5 x Νικήτρια σε αγώνες Diamond League

2 x Φιναλίστ σε Παγκόσμιο Πρωτάθλημα Κλειστού Στίβου – 6η θέση/2016 & 12η θέση/2014

2 x Φιναλίστ σε Πανευρωπαϊκά Πρωταθλήματα - 4η θέση 2016 και 7η θέση 2014

1 x Φιναλίστ σε Πανευρωπαϊκό Πρωτάθλημα Κλειστού Στίβου - 5η θέση 2015

1 x Μεσογειακοί αγώνες - Χρυσό Μετάλλιο 2009

1 x Μεσογειακοί αγώνες - Χάλκινο Μετάλλιο 2018

2 x Βαλκανικοί αγώνες - Χρυσό Μετάλλιο 2008, 2021

1 x Βαλκανικοί αγώνες Κλειστός Στίβος - Χρυσό Μετάλλιο 2018

7 x Πανελλήνιο Πρωτάθλημα Στίβου - Χρυσό Μετάλλιο 2009, 2011, 2012, 2013, 2014, 2018, 2021

6 x Πανελλήνιο Πρωτάθλημα Κλειστού Στίβου - Χρυσό Μετάλλιο 2008, 2011, 2009, 2011, 2014, 2015

Πηγές 

 Η Νικόλ Κυριακοπούλου στην επίσημη ιστοσελίδα του ΣΕΓΑΣ

  Η Νικόλ Κυριακοπούλου στην επίσημη ιστοσελίδα της World Athletics

Παραπομπές 

Ελληνίδες αθλήτριες του άλματος επί κοντώ
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 2008
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Μεσογειακούς Αγώνες 2009
Αθλητές του στίβου στους Μεσογειακούς Αγώνες 2018
Κάτοχοι μεταλλίων του Πανελλήνιου Πρωταθλήματος Στίβου
Κάτοχοι μεταλλίων των Βαλκανικών Αγώνων Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Κάτοχοι μεταλλίων του Παγκοσμίου Πρωταθλήματος Στίβου
Νταρνάκες
Αθλητές του στίβου στους Θερινούς Ολυμπιακούς Αγώνες 2020